Kids' Flip Flops - Crocs
keep the fun going all season long in their favorite colors & styles of flip flops!
C$ 29.99 1 item Bokslegende Nick Durandt sterf | Netwerk24
Bokslegende Nick Durandt sterf
21 April 2017 18:38
Die legendariese Suid-Afrikaanse boksafrigter Nick Durandt is Vrydag in ’n motorfietsongeluk naby Clarens in die Vrystaat dood.
Die boksafrigter Nick Durandt. Foto: Gallo Images
Durandt, wat die president van die Crusaders-motorfietsklub was, was volgens berigte tussen Bethlehem en Clarens in die Vrystaat betrokke in ’n botsing met ’n ander voertuig.
Durandt, wat meer bokskampioene as enige ander Suid-Afrikaanse afrigter na bo gehelp het, het verlede jaar ná sowat 30 jaar se betrokkenheid by die sport uitgetree.
Hy was 53.
Durandt het sowat 30 wêreldkampioene, 27 internasionale kampioene en 95 Suid-Afrikaanse kampioene afgerig.
Van die voorste boksers wat onder sy hand wêreldtitels verower het, is Thulani “Sugarboy” Malinga, die driemalige Suid-Afrikaanse en wêreldkampioen Phillip Ndou, Cassius Baloyi, Silence Mabuza, Isaac Hlatshwayo, Jacob Mofokeng, Jeffrey Mathebula, Malcolm Klassen, Siphiwe Nonqayi, Hawk Makepula, Zolani Tete en Moruti Mthalane.
Meer oor: Nick Durandt | Dood
Kyk: ‘Boks sterf stille dood’, sê Nick Durandt
Legendariese boksafrigter Nick Durandt tree uit
Kampioen ‘vir eers nie in kryt’